text:
Daibhidh Eyre
Writer
Richard chòir:
Bha mi a’ smaoineachadh ort o chionn greis. Didòmhnaich a bh’ann – Labha a’ Chuimhneachaidh – agus bha mi a’ dòl seachad air carragh-chuimhne ann am Baile an Truiseil ann an Siorrachd Adhair.
Aig mullach a’ charragh- chuimhne seo, tha iomhaigh ban-dia – Àithne ‘s dòcha, neo Nike. Tha i ann an copar uaine, a’ coimhead a-mach gu Eilean Arrain – a-mach gu Creag Ealasaid – cruinn de lusan na lamh, ga thòirt seachad dha na mairbh, neo ga ghàbhail bhuapa ‘s dòcha.
Aig a casan air an là seo, bha crom-lusan dearga nan laighe an aghaidh dath ruadh na cloiche-gainmhich, an clach a’ coimhead fann an aghaidh dath nam fliùirichean fuadan.
Bha samhla aig cridhe gach cearcall: Suaimheachantas Chomhairle Siorrachd Àir a Deas; Lasair an t-seirbhis smàlaidh; Acair nam BBs; Còmbaist ‘s cearnag nam Masons.
Agus sgrìobhte gu h-àrd: “This statue was placed to commemorate the men of Troon who seeking the welfare of their country gave their lives in so doing and are now resting in and beyond the seas.”
Chan ann bhon Truiseal a bha thusa ge-ta, Richard. Tha fhios agam. 13 Longlea Place, Baillieston, pìos a-mach a Ghlaschu ann an Siorrachd Lannraig. Tha an seòladh agad air a’ phìos phàipeir far an do sgrìobh thu d’ ainm gus àite fhaighinn san airm. 1915 a bh’ ann – agus bha thusa naoi bliadhna deug dh’aois.
Nuair a leugh mi am bileag sin, mhòthaich mi nach deach thu a-steach air Reiseamaid Albannach idir, ach do Fusilliers Rioghail Bhaile Atha Cliath.
Ann an dòigh, tha e a’ dèanamh ciall. ‘Sann sa chearnag sin a rugadh ‘s a thogadh d’ athair Daibhidh, mus tàinig e a-nall a dh’ Alba airson obair. Meinnear a bh’ann. Mar a bha thusa. Mar a bha do bhraithrean uile, Henry, Daibhidh beag, Mìcheal, agus Johnnie, mo sheanair, athair m’ athair.
Ach ann an dòigh, chan eil e a’ dèanamh ciall idir gun deach thu an sàs ann. Oir bha d’ athair làn bheachdan poilitigeach nach còrdadh ri mòran ann an airm Bhreatainn. Fenian a bh’ ann. Soisealach. Chaidh innse dhom gun robh e an-sàs san Irish Volunteers – milita a bha airson Èireann a bhith neo-eisimileach. A-rèir sgeulachdan m’ athair, bha Daibhidh os cionn meur ionadal nan Volunteers. Agus ‘s dòcha gun robh. Tha fhios agam gun robh an leithid ann am Baile a’ Bhaillidh aig an àm, agus sin ainmeachadh ann an leabhar eachdraidh ainmeil – The Irish in Modern Scoland.
Mar sin Richard, dè thuirt Daibhidh an là sin? Dè thuirt e nuair a thill thu dhachaigh gus innse dha gun robh thu a’ dol gu cogadh? Airson an Righ. Agus Ìmpireachd Bhreatainn. Gus saorsa a thòirt do dhuthchanan beaga.
Bha thu sna meinnean Richard. Reserved occupation. Bha cothrom agad an sgrios eagallach sin a sheachnadh gu tur. Le sin, feumaidh gun robh thu airson a dhòl an-sàs ann. Carson a bha sin? Dè bha cho cudthromach dhut mu dhèidhinn?
An robh na h-aon beachdan agad am bliadhna as dèidh dhut a dhòl dhan airm? Ann an 16. Nuair a nochd trì bataillean dhen na Fusilliers agad air sràidean Bhaile Atha Cliath, gus sabaid an aghaidh nan Irish Volunteers sin. An robh thu an sin Richard? Fhads a tha fios a’m, cha robh. ‘Sann as an Fhraing a bha thu. Ach cò aig a tha fios? Dìreach sgeulachdan a th’ agam mu d’dhèidhinn. Fathanan. Faileasan.
Tha fhios agam gun do thìll thu às aig a’ cheann thall. Sabhailte. Slàn. Slàn gu ìre co-dhiù. Chaidh innse dhomh gun robh thu cho sgith le na chunnaic thu agus na dh’ fhuiling thu san Roinn-Eòrpa, gun robh thu airson fàgail. ‘S dòcha nach robh cùisean cho rèidh aig an taigh cuideachd, ‘s Daibhidh a’ seinn laoidhean do ghaisgich Èirigh na Caisge. Aig a cheann thall, chaidh thu a-nall a dh’Aimeireaga. Boston an toiseach. Agus an uairsin Chicago.
Ach cha robh thu fada ann. Chaidh do shàthdh gu bàs. Cha d’fhuair an teaghlach mòran fios mu na thachair. Cuideigin a’ feuchinn ri goid ‘s dòcha? Neo dh’fhaodte, sabaid ann am bar, aig deireadh deasbad mu dhèidhinn poilteaigs na h-Eirinn?
Cha bhith fios agam gu brath Richard. Tha mi’n dòchas nach do dh’fhuiling thu cus co-dhiù. Tha mi’n dòchas gun d’fhuair thu fois ‘s toilleachas air taobh eile a’ Chuan Shiarach mus do bhàsaich thu, mar a bhàsaich iomadh gille eile sna làithean bruideil sin, ge-bith dè an èideadh a bh’ orra.
Bha mi dìreach son fios a bhith agad Richard, gun robh mi a’ smaoineachadh ort, ‘s air Daibhidh, ‘s Johnnie agus do bhraithrean uile, an là grianach sin sa gheamhradh, agus an grìan a’ toirt air gach pìos gainmhich a’ lasadh mu seach airson diog. Air an là brèagha sin, nuair a rinn mi Creag Ealasaid mar charragh-chuimhne dhut, ann am meadhan Cuan ha h-Èireann.


c: text/html

text:
- TIOTAL
- Loch Toilbhe agus Stob Ghobhar
- EXTERNAL ID
- PC_JMSTRACHAN_089
- ÀITE
- Loch Tulla
- SGÌRE
- Ceann a Deas Latharna
- SIORRACHD/PARRAIST
- EARRA-GHÀIDHEAL: Gleann Urchaidh 's Innis
- LINN
- 1970an
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28945
- KEYWORDS
- Earra-Ghàidheal
bàird
Tha Loch Toilbhe 3 cil gu tuath air Drochaid Urchaidh. 'S e a' bheinn ann am meadhan an deilbh, Stob Ghobhar. Tha e 1090m a dh'àirde is inbhe Rothaich aige. Tha e air aon de na ceithir Rothaich sa Mhonadh Dhubh ('s iad na trì eile Stob a' Choire Odhair, Creise agus Meall a' Bhuiridh).
Rugadh Donnchadh Bàn Mac an t-Saoir (1724-1812), am bàrd cliùiteach, air slèibhtean ìochdrach a deas Stob Ghobhar air croit Druim Liaghart faisg air drochaid Bhictòria. Rinn e còmhnaidh san sgìre suas gu 1767 agus ghluais e an uair sin a Dhùn Èideann, far an do dh'fhuirich e an còrr dhe bheatha. Bha nàdar na phrìomh chuspair ann am mòran de bhàrdachd Dhonnchaidh Bhàin. 'S ann airson an dàin 'Moladh Beinn Dòbhrainn' as fheàrr a dh'aithnichear e

robotstxt: allowed

filter: keep


text:
- TIOTAL
- Drochaid an Dòrnaidh gu bhith deiseil
- EXTERNAL ID
- HCD00306
- ÀITE
- An Dòrnaidh
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1940
- LINN
- 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12032
- KEYWORDS
- An Dòrnaidh
drochaid
Cinn Tàile
Loch Aillse
Niall Mac a' Phearsain
Anns an dealbh seo tha Niall Mac a' Phearsain, mac fear nan deilbh Donnchadh Mac a' Phearsain. Tha Niall a' coimhead na drochaid ùir ann an Dòrnaidh, a chaidh a thogail an àite an aisig eadar an Aird agus An Dòrnaidh. Tha an drochaid a' dol tarsainn air Loch Long a' ceangal Loch Aillse agus Ceann Tàile. Chaidh an drochaid a leagail agus ath thogail ann an 1990. Chaidh Niall Mac a' Phearsainn a mharbhadh ann an Penshurst, Kent, nuair a bha companaidh an airm anns an robh e air an t-slighe dhan Fhraing ann an 1944
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Växjö
'S e baile mòr ann an ceann a deas na Suaine a th' ann am Växjö (IPA: vɛk:ɧø). Fhuair am baile Carta Rìoghail ann an 1342 agus tha e suidhichte anns an sgìre Småland,[1] anns an roinn (Suainis: Län) Kronoberg eadar Loch Trummenn agus Loch Helgasjön. Tha am baile fhèin aig 185m os cionn ìre na mara[2] 195km air falbh bho Ghöteborg agus 332km bho Stockholm prìomh-bhaile na dùthcha.[3] Tha 51,790 daoine a' fuireach anns a' bhaile.[4]
Susbaint
Freumhan an ainmDeasaich
Tha e coltach gur ann à dà fhacal ann an Suainis: Väx (slighe) agus sjö (loch) a tha an t-ainm.[5] Bheireadh sin Loch na Slighe dhuinn sa Ghàidhlig an latha an-diugh. 'S co-dhàimh leis A' Bheurla Ghallda way a th' ann am väx. Tha an t-ainm a' gabhail ri cruth na tìre.
EachdraidhDeasaich
Chaidh Oilthigh Linnaeus a stèidheachadh ann an 2010 le campas ann am Växjö agus fear eile ann an Kalmar.[6]
Daoine ainmeilDeasaich
- Pär Fabian Lagerkvist: (1891 – 1974) Sgrìobhadair a bhuannaich an Duais Nobel ann an 1951.
Bailtean co-cheangailteDeasaich
IomraidheanDeasaich
- ↑ Nationalencyklopedin
- ↑ Mongabay
- ↑ Distance Calculator
- ↑ Cunntas-sluaigh na Suaine
- ↑ Hallberg, Göran Ortnamn i Småland, AWE/Geber, 1983, ISBN-10: 9120070292
- ↑ Study in Sweden
- ↑ SisterCities
- ↑ Stadt Schwerin


text:
Ath-sgrùdadh ga iarraidh mu SAC
Tha fear de chomhairlichean Bharraigh ag iarraidh gun tèid ath-sgrùdadh neo-eisimeileach a dhèanamh air mar a chaidh sgìre den mhuir faisg air Miughlaigh a thaghadh airson sgìre ghlèidhteachais.
Tha Dòmhnall Manford ag ràdh gu bheil dragh mòr air an t-sluagh, agus mì-earbsa aca ann an Dualchas Nàdair na h-Alba a chruinnich am fiosrachadh a lean chun a' cho-dhùnaidh.
Tha SNH ag ràdh gur ann air sgàth nan sgeirean tearca corail a th' anns an sgìre a chaidh a taghadh.
Tha Mgr Manford ge-tà, ag ràdh gun robh a' bhuidheann a' leantainn a' chlàr-ghnothaich aca fhèin.


text:
- TIOTAL
- 0-4-4T 15199 a bha le Rèile Chaledonia le trèana aig Dùn Deòrsa, 1935
- EXTERNAL ID
- PC_HRS_STATIONS_001_576
- ÀITE
- Dùn Deòrsa
- SGÌRE
- Inbhir Nis
- SIORRACHD/PARRAIST
- INBHIR NIS: Àird nan Saor
- DEIT
- 25 Sultain 1935
- LINN
- 1930an
- CRUTHADAIR
- Harold D. Bowtell
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27292
- KEYWORDS
- Rèile na Gàidhealtachd
HR
rathaidean-iarainn
Dùn Deòrsa le 0-4-4-T 15199 a bha le Rèile Chaledonia roimhe na seasamh aig an àrd-chabhsair le trèana.
An dèidh dha einnseanan tanca Rèile na Gàidhealtachd a bhith air an toirt a-mach à seirbheis, lorg LMS feadhainn a ghabhadh an àite bho Rèile Chaledonia (CR) a bh' ann roimhe. Chaidh 15199, CR Clas '439' 0-4-4T a thogail san t-Samhain 1909 mar CR Àir. 456, a thàinig gu bhith LMS Àir. 15199 mar a chithear. Mhair i ann an sealbh Rèile Bhreatainn mar an 55199 acasan agus chaidh a toirt a-mach à seirbheis mu dheireadh san Iuchar 1961.
Bha Dùn Deòrsa aig ceann meur-loidhne ghoirid (2.5 km) tuath air loidhne Inbhir Nis - Inbhir Narann. Dh'fhosgail e air 1 An t-Iuchar 1899 agus dhùin e do luchd-siubhail air 5 An Giblean 1943. Chùm bathar agus corra thrèan speisealta armailteach a' dol an-dràsta 's a-rithist gu 11 An Lùnastal 1958


text:
- TIOTAL
- Am bàt'-aiseig a' tighinn don lamraig aig A' Chaol
- EXTERNAL ID
- HCD00084
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an; 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11812
- KEYWORDS
- bàt'-aiseig
carbad
luchd-siubhail
An t-Eilean Sgitheanach
Tro na linntean tha Caol Loch Aillse air a bhith na àite far am faighear thairis air a' chaolas gu Caol Acain air an Eilean Sgitheanach, ach bha barrachd iarraidh air carbadan a bhith air an giùlan cho math ri luchd-siubhail 's bathar mar a dh' fhàs na rathaidean na b' fheàrr beag air bheag 's mar a dh' fhàs draibhearan na bu dhàine. Chithear bàta anns an dealbh le clàr-tionndaidh 's rampaichean a bha nan leasachadh mòr air an dà phìos fiodha thairis air eathar a chaidh a chleachdadh ron àm seo. Chan urrainn am bat'-aiseig seo, a tha a' tighinn don chidhe anns a' Chaol, ach aon chàr a ghiùlan aig aon àm fhathast ge-tà. Chaidh na diofar bhàtaichean-aiseig air an t-slighe seo a dhèanamh na bu mhotha 's an leasachadh beag air bheag, ach bha mòran bhliadhnaichean air a dhol seachad mus gabhadh barrachd air dà chàr a ghiùlan aig an aon àm a bha na adhbhar airson moran shreathan de chàraichean tron Chaol. Tha beanntan an Eilein Sgitheanaich air an còmhdach le sneachd ris a' chùl
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Drumair o Chòmhlain-ciùil Phìobairean aig Geamachan Gàidhealach Inbhir Nis
- EXTERNAL ID
- HC_INV_003
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 29 Ògmhios 1992
- LINN
- 1990an
- CRUTHADAIR
- Trevor Martin
- NEACH-FIOSRACHAIDH
- Comhairle na Gàidhealtachd
- AITHNEACHADH MAOINE
- 13438
- KEYWORDS
- còmhlain-pìoba
drumairean
drumaireachd
farpaisean
Chaidh dealbh an drumair seo o Chòmhlan-Phìobairean a thogail aig Geamachan Gàidhealach Inbhir Nis ann an 1992.
Chaidh Comann na Coinneimh a Tuath a chur air bhonn air an 11mh Ògmhios 1788 gus tachartasan sòisealta leithid dannsaichean is sealgaireachd a chur air dòigh airson uachdarain na Gàidhealtachd. Ann an 1790 chaidh rumannan dhan chomann fhèin a thogail ann an Sràid na h-Eaglaise agus seo far an robh na h-àrd-oifisean aca gu 1963.
Ann an 1823 thug an Comann seachad airgead gus taic a chur ri Geamachan Gàidhealach ann an Dun Eathain Crothaidh. Bha na Geamachan sin ann a h-uile bliadhna o 1837 agus thog an Comann Pàirc na Coinneimh a Tuath ann an Sràid Àird Ros far an tachradh na geamachan. De na tachartasan sòisealta eile a bha a' lìonadh bliadhna na Coinneimh a Tuath chan eil ann an-diugh ach na co-fharpaisean mòra pìobaireachd aig a' Choinneimh a Tuath


text:
Neach-Gairm aig a' Choimisean
Chaidh Susan Walker à Slèite, ainmeachadh mar a' chiad Neach-Gairm air Coimisean ùr na Croitearachd.
Chaidh an Coimisean ùr a stèidheachadh bho chionn sia mìosan 's tha iad air a bhith às aonais Neach-Gairm bhon uair sin.
Tha a' Bh.Ph. Walker air a bhith na croitear airson 30 bliadhna, agus 's i co-ùghdar 'The State of Crofting in Camuscross' - aithisg air croitearachd san sgìre aice fhèin.
Cothrom air leth
Tha Coimisean ùr na Croitearachd air a dhèanamh suas le sianar bhall a tha na croitearan fhèin a' taghadh 's tha an Riaghaltas a' taghadh an triùir eile.
'S ann air Ministear na h-Àrainneachd, Pòl Wheelhouse, a tha an t-uallach airson an Neach-Gairm a thaghadh.
Thuirt Mgr Wheelhouse: ''S e cothrom air leth a th' ann dhi le atharrachadh mòr a' dol a thighinn air a' ghnìomhachas anns na bliadhnaichean ri teachd.''
Thuirt a' Bh.Ph. Walker: ''Tha mi a' coimhead air adhart ris an obair agus a bhith a' brosnachadh croitearachd le riaghaladh eifeachdach.''


text:
£2.2 a dh'ionnsaigh cuir às do bhochdainn connaidh
Rinn ùghdarrasan ionadail air feadh na h-Alba toileachas ri airgead bho Riaghaltas na h-Alba airson feuchainn ri cuir às do bhochdainn connaidh.
Dh'fhoillsich an Riaghaltas gun tèid £60m a roinn eadar comhairlean na dùthcha agus na h-Eileanan an Iar, anns a bheil an ìre as miosa de bhochdainn connaidh, a' faighinn £2.2m.
Tha Cathraiche Comataidh Taigheadais Chomhairle nan Eilean Siar, Tormod MacLeòid, ag ràdh gum bi an t-airgead na chuideachadh, ach gu bheil tuilleadh a dhìth fhathast.
A rèir Riaghaltas na h-Alba, tha taigh ann am bochdainn connaidh ma 's e is gu bheil na daoine a tha a' fuireach ann a' cosg còrr is 10% den teachd-a-steach aca air connadh gus an taigh a chumail blath.
'S e na h-Eileanan an Iar an t-àite as miosa ann am Breatainn a thaobh bochdainn connaidh.
Seann taighean
Tha a' Chomhairle, tro Riaghaltas na h-Alba, air milleanan notaichean a chosg a' feuchainn ri taighean a dhèanamh nas seasgaire.
Ged a tha sin ag obair gu ìre, tha an àireamh de sheann taighean sna h-Eileanan na dhuilgheadas, le cosgais mhòr an lùib na taighean sin a dhèanamh an-àirde gu ìre 's gum faighear air teas a chùmhnadh annta.
Dh'innis Tormod MacLeòid gu bheil a' Chomhairle "toilichte agus taingeil" gun d' fhuairear an tuilleadh airgid bhon Riaghaltas.
"Tha e cudromach gun tèid an t-airgead a tha sin a chaitheamh a' dèanamh dhachaighean anns na h-eileanan nas blàithe agus nas dìonaiche," thuirt e.
Leis gu bheil na h-uiread de sheann dachaighean, leithid taighean-croite, sna h-eileanan, thuirt e gur e còmhdach air na ballachan a-muigh a nì diofar do dhaoine - a thaobh blàths agus airgid.
Droch shuidheachadh
"Mar phrìomhachas, thathas a' miannachadh tuilleadh 'external cladding' a chur air seann dachaighean anns nach eil 'cavity'.
"Mura faigh sinn air sin a dhèanamh, chan eil e gu bhith gu diofar dè tuilleadh a nì sinn, ach tha sinn gu bhith ann an droch shuidheachadh," thuirt e.
Ann an taighean far an deach an obair sin a dhèanamh roimhe, thathas a' faicinn shàbhalaidhean suas ri 33% ann an cosgaisean connaidh.
Thuirt Mgr MacLeòid gum feum a' Chomhairle leantainn orra a' bruidhinn ris an Riaghaltas gus sealltainn dhaibh cho mòr 's a tha na figearan a thathas a' faighinn sna sgrùdaidhean a chaidh a dhèanamh.
Thuirt e: "Tha sinn taingeil airson a' chuideachaidh a tha iad a' toirt dhuinn, ach 's e dìreach toiseach-tòiseachaidh a th' ann.
"Chan e dìreach aon sùim airgid a dh'fheumas sinne, feumaidh sinne sùim gach bliadhna a th' air thoiseach oirnn ma tha sinn a' dol a dhèanamh atharrachadh sam bith anns an t-suidheachadh anns a bheil na dachaighean."


text:
Naidheachdan 11:00m
6 An Dàmhair 2015 Ùraichte aig Ùraichte aig
In-imreachd
Thuirt Cùirt Cheartais na h-Eòrpa gu bheil cead aig Riaghaltas na Rìoghachd Aonaichte tuilleadh smachd a chur air imrich às an Aonadh Eòrpach a tha a' sireadh cuid de shochairean. Chan e co-dhùnadh deireannach a tha seo, ach mar as trice thèid gabhail ri molaidhean na Cùirte. An-diugh fhathast tha dùil gun can Rùnaire na Dùthcha, Theresa May, aig co-labhairt nan Tòraidhean ann am Manchester, gu bheil cunnart ann an in-imreachd gun smachd. Tha ise a' dol a ràdh gu bheil sin a' cur cuideam air seirbheisean poblach agus a' cumail cuid de dhaoine a-mach à cosnadh.
Bhòtadh Phrìosanach
Tha a h-uile dùil, an dèidh riaghladh bho Chùirt Cheartais na h-Eòrpa gun lean casg bhòtaidh air prìosanaich anns an Rìoghachd Aonaichte. Thog fear a chaidh a dhiteadh airson muirt anns an Fhraing tagradh an aghaidh casg airsan bho bhòtadh ann an taghaidhean Pàrlamaid na h-Eòrpa. Thuirt Cùirt a' Cheartais gu bheil an casg cothromach a rèir na h-eucorra.
Cìs a' Chosnaidh
Thuirt Rùnaire na h-Alba, Dàibhidh Mundell, gum bu chòir gum faigh Riaghaltas na h-Alba smachd air a' chìs chosnaidh ann an 2017 - 18 mìosan nas tràithe na bha dùil. Thuirt Mgr Mundell gu bheil Riaghaltas na Rìoghachd Aonaichte ag iarraidh na cumhachdan ùra sin a th' ann am Bile na h-Alba a chur an sàs cho luath 's a ghabhas.
Cumhachdan nan Eilean
Bidh deasbad aig Holyrood feasgar air tuilleadh chumhachdan do dh'Eileanan na h-Alba, an dèidh dhan Riaghaltas co-chomhairleachadh fhoillseachadh an t-seachdain seo chaidh ann am Bile nan Eilean. Tha seo a' tighinn an dèidh iomairt fhada a rinn Comhairle nan Eilean Siar agus comhairlean Arcaibh agus Sealtainn airson tuilleadh smachd air an cùisean fhèin.
Michelle NicThòmais
Thèid Morair-Tagraidh na h-Alba a cheasnachadh ann am Pàrlamaid na h-Alba feasgar mu chùis-lagha an aghaidh an fhir-lagha a chaill a dhreuchd co-cheangailte ri cùisean gnothachais a' Bhuill-Phàrlamaid Michelle NicThòmais. Tha na Làbaraich a' faighneachd cuin a thàinig e gu aire a' Mhorair-Thagraidh an toiseach gun robh casaidean foille co-cheangailte ri morgaids an aghaidh an fhir-lagha sin, Christopher Hales. Bha Mgr Hales ag obair os leth Michelle NicThòmais mus deach a taghadh mar Bhall-Pàrlamaid. Chuir ise bhuaipe cuip an SNP, 's tha i a' dol às àicheadh gun do rinn i dad ceàrr.
An Gearasdan
Tha dòchas ann an Loch Abair gu bheil ospadal ùr dhan sgìre ceum nas fhaisge, an dèidh do Chomhairle na Gàidhealtachd làrach air a' Bhlàr Mhòr a cheannach mu choinneimh sin. Thug a' Chomhairle £2m air an làrach air an robh Tesco aig aon àm am beachd bùth mhòr a thogail.


text:
- TIOTAL
- Sgiath-dhearg, Taobh Siar Rois
- EXTERNAL ID
- GB1796_SINCLAIR_REDWINGS
- LINN
- 1980an; 1990an
- CRUTHADAIR
- unknown
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 2172
- KEYWORDS
- eun-eòlas
coimhead air eòin
claistinneach
'S urrainnear an sgiath-dhearg aithneachadh gu furasta leis mar a tha an t-sliasaid aige orains-dhearg agus leis an sgrìob ghil a tha os cionn na sùla. 'S e eun a bhios a' gluasad a th' ann - bidh e a' brìdeachadh ann an ceann a tuath na Roinn Eòrpa agus Siberia, agus bidh e a' geamhrachadh mar as trice ann an ceàrnaidhean an iar agus a deas na Roinn Eòrpa. Ann an Alba, bidh an sgiath-dhearg a' neadachadh ann an gàrraidhean mòra, callaidean, coilltean darraich, coilltean beithe agus ann an craobhan-durcain.
Anns an earrann èisteachd ghoirid seo, a chaidh a chlàradh as t-earrach ann an Taobh Siar Rois, cluinnear èigh na sgiath-dheirg


text:
- TIOTAL
- HR 95 'Strathcarron' air trèana luchd-siubhail ann an àite neo-aithnichte
- EXTERNAL ID
- PC_HRS_TRAINS_001_155
- ÀITE
- neo-aithnichte
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28195
- KEYWORDS
- locomotaibhean
trèanaichean
HR 95 'Strathcarron' air trèana luchd-siubhail ann an àite neo-aithnichte.
B'e ball de locomotaibhean luchd-siubhail 4-4-0 clas 'Strath' aig Rèile na Gàdhealtachd chaidh a thogail le Neilson Reid & Co ann an Glaschu ann an 1892 a bh' ann an HR 95. Chaidh a h-ath-àireamhachadh dà uair le Rèile na Gàdhealtachd: gu 95A sa Ghiblean 1919 agus air ais gu 95 san t-Sultain an aon bhliadhna. Chaidh i a-null gu LMS agus chaidh a h-àireamhachadh 14274 leis a' chompanaidh ùr. Chaidh a toirt a-mach à seirbheis san Dùbhlachd 1930.


text:
- TIOTAL
- Càrn-cuimhne do dh'Iain Lom Dòmhnallach, Cille Choirille, Achluachrach
- EXTERNAL ID
- QZP40_39_P142A
- ÀITE
- Ach Luachrach
- SGÌRE
- Loch Abar
- SIORRACHD/PARRAIST
- INBHIR NIS: Cill Mo Naomhaig
- DEIT
- 1898
- LINN
- 1890an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30769
- KEYWORDS
- Loch Abar
Glè fhaisg air an A86, dà mhìle a-mach às an Drochaid Ruaidh, tha an eaglais Cille Choirille. Lorgas an cladh na h-eaglaise seo, uaighean nam bàrd Gàidhlig Iain Lom Dòmhnallach agus Dòmhnall Mac Fhionnlaigh. 'S e fear dhe na duain as ainmeile a rinneadh le Iain Lom ach duan-cuimhnachaidh air mar a fhuair Teàrlach I buaidh aig Blàr Inbhir Lòchaidh an 1645.
Thogadh an dealbh seo bhon leabhar 'Loyal Lochaber. Historical Genealogical and Traditionary' le W Drummond Norie, Glaschu, 1898


text:
- TIOTAL
- Sutharlanach
- EXTERNAL ID
- QZP40_82_VOLII_P009
- DEIT
- 1845
- LINN
- 1840an
- CRUTHADAIR
- Robert R McIan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30827
- KEYWORDS
- èideadh Gàidhealach
cinnidhean
eachdraidh chinnidhean
tachartasan chinnidhean
tartain
Chaidh "The Clans of the Scottish Highlands" le Seumas Logan fhoillseachadh gus ceud bliadhna Ar-a-mach nan Seumasach 1745 a chomharrachadh. Bha na dealbhan le Raibeart R MacIain.
Tha na Sutharlanaich a' faighinn an ainm bhon sgìre san robh iad a' fuireach, Sudrland no an tìr mu dheas aig na Lochlannaich. Thathar am beachd gun tàinig Iarlan Chataibh às an Òlainnd bho thùs agus gum b' iad sliochd Fhreskin, on tàinig Clann nam Moireach. Canar gun tugadh Iarlachd Chataibh do dh' ogha Fhreskin, Uilleam, ann an 1235.
Bha Uilleam, 2ra Iarla Chataibh, a' sabaid dhan Bhrusach aig Blàr Allt a' Bhonnaich ann an 1314 agus chuir e ainm ri Cùmhnant Neo-eisimeileachd Obar Bhrothaig sia bliadhna an dèidh sin. Chaidh a mhac, Coinneach, an treas Iarla, a mharbhadh aig Beinn Halidon ann an 1333 a' sabaid an aghaidh nan Sasannach. Phòs Uilleam, an 4mh Iarla, nighean le Raibeart Brus agus bha am macsan na oighre air a' chrùn ach ach bhàsaich e leis a' phlàigh. B' e Raibeart, an 6mh Iarla, a thog Caisteal Dhùn Robain, cathair-cinnidh nan Sutharlanach, o thùs.
Ann an 1514 chaochail Iain, an 9mh iarla, gun oighre fireann agus chaidh an tiotal gu a phiuthar, Ealasaid, bana-dhiùc Chataibh. B' e Àdhamh Gòrdanach à A-Beidh a bha pòsta aice. Bha Sutharlanaich Ghòrdain an sàs san aon chòmhstri eadar na cinnidhean 's a bha an sinnsirean, gu h-àraidh ri Clann Mhic na Clèirich agus Clann MhicAoidh. Chaidh an t-11mh Iarla a phuinnseanachadh le Iseabail Nic na Clèirich, air òrdugh Iarla Chataibh. Thug na Sutharlanaich taic do thaobh Hanobhar ann an ar-a-mach 1715 agus 1745.
Chaochail Uilleam, an t-18mh Iarla, ann an 1766. B' esam am fear mu dheireadh dhe na h-Iarlan Gòrdanach ann an Cataibh. Phòs an nighean aige, Ealasaid, Bana-dhiùc Chataibh, Marcais Stafford. Chaidh esan a dhèanamh mar a' 1d Dhiùc Chataibh ann an 1833. Bha e ainmeil mar leasaiche dealasach. Bha e dhen bheachd gun robh am fearann a-staigh air an dùthaich ann an Cataibh ro bhochd airson an luchd-màil a chumail suas sa cheann fhada. Mar sin, thòisich e gan ath-shuidheachadh ris a' chladach agus chuir e caoraich nan àite. Bha na bàillidhean aige borb agus gun tròcair nuair a bha iad a' gluasad nan daoine. Mar thoradh air an seo, chaidh mòran de mhuinntir Chataibh a-null thairis.
Bha Caisteal Dhùn Robain ann an stoidhle Albannach o ths ach dh' atharraich an 2ra Diùc e gu château Frangach. Buinidh e do theaghlach nan Sutharlanach chun an latha an-diugh


text:
- TIOTAL
- A' Cladhach an Gallaibh
- EXTERNAL ID
- CAITHHORZ_CAIMS_PHO012
- ÀITE
- Inbhir Ùige
- SGÌRE
- Gallaibh an Ear
- SIORRACHD/PARRAIST
- GALLAIBH: Inbhir Ùige
- NEACH-FIOSRACHAIDH
- Caithness Horizons
- AITHNEACHADH MAOINE
- 612
- KEYWORDS
- cladhach
lic
Dealbh-camara de luchd-obrach Cuaraidh Ghallaibh.
Tha e coltach gun do thogadh an dealbh seo aig cuaraidh an Rubha a Tuath, far an tàinig a' chuid bu mhotha den cloich leis an deach am baile agus an caladh aig Baile Pholtanaidh a thogail, baile a dheilbh Tòmas Telford. Chaibh cuideachd doirlinn-fasgaidh a' chala a thogail leis, pròiseact aig fear Stevenson, ach rud le droch fhortan mu dheireadh
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
Ciamar a tur-stàlaich a Rikoooo Cuir air?A h-uile tuilleadain Rikoooo Faodar uninstalled an aon dòigh:
Tha seo ag obair air Windows Vista, 7, 8 agus 10.
Air an deasg, briog air a ' « Start Menu », An uair sin air a« prògraman air fad »Agus a dhol dhan« Rikoooo Add-ons »
pasgan. Nuair a phutas tu air e, gheibh thu liosta de na tuilleadan thu a stàladh air a 'choimpiutair agad. A-nis, tha thu dìreach
a thaghadh an aon stàlaich thu ag iarraidh.
Dòigh eile, bho Control Panel de Windows a thaghadh Prògraman agus Feartan -nis faic thu liosta de na h-uile do na prògraman a stàladh, tagh an t-aon a tha thu airson stàlaich.
air Didòmhnaich Lùnastal 09


text:
- TIOTAL
- Teaghlach MhicUilleim
- EXTERNAL ID
- PC_MORRISON_11
- ÀITE
- Innis nan Damh
- SGÌRE
- Asaint
- SIORRACHD/PARRAIST
- CATAIBH: Asaint
- DEIT
- 1978
- LINN
- 1970an
- CRUTHADAIR
- Willie Morrison
- NEACH-FIOSRACHAIDH
- Willie Morrison
- AITHNEACHADH MAOINE
- 29295
- KEYWORDS
- dubh-shiùbhlaich
teanta
B'e luchd-siubhail à Ard Gaoithe a bh'ann an teaghlach MhicUilleim - Ceitidh is a bràithrean Iain is Peadar - an seo air an turas mu dheireadh aca chun a' chost an iar le each is cairt. Bha iad a' fàgail Innis nan Damh, far an robh iad airson latha no dhà, air an t-slighe dhachaigh. 'S e turas dhà no trì laithean a bhiodh ann. Tha Timothy Neat a' sgrìobhadh mun teaghlach san leabhar aige 'The Summer Walkers' (Dùn Eideann: Canongate, 1996)


text:
Maoineachadh an àite son ionad slàinte ùir
Tha muinntir Chille Chuimein a-nise air airgead gu leòr a thionnal airson ionad slàinte a' bhaile a thogail às ùr.
Chaidh an t-ionad a sgrios ann an teine san Damhair an-uiridh, agus bha Bòrd Slàinte na Gàidhealtachd air innse nach robh an t-ionmhas aca a chur air ais mar bha e.
Thuirt an fheadhainn leis an robh e, a bha a' tighinn faisg air aois an dreuchdan fhàgail, nach robh ùidh aca feuchainn ri ionad ùr a chur na àite.
Thuirt NHS na Gàidhealtachd nach robh airgead acasan ionad ùr a thogail, agus gum faoidte taic a thoirt le màl a phàigheadh air togalach.
Chaidh companaidh coimhearsnachd Chille Chuimein agus Ghlinn Mhoireasdan an sàs, is iad ag amas air cha-mhòr £700,000 a thogail.
Thèid an cnap mu dheireadh - cha-mhòr £100,000 bho Stòras Fearainn na h-Alba - a thoirt seachad Diciadain.
Thèid ionad ùr, nas motha na am fear a bh' ann agus le goireasan a bharrachd, a thogail air an làraich.


text:
- TIOTAL
- Litir chun an Dotair MacIlleDhuibh airson Anndra Rothach
- EXTERNAL ID
- Z_GB1741_R31_1_47
- ÀITE
- Sgianaid
- SGÌRE
- Tunga is Fàrr
- SIORRACHD/PARRAIST
- CATAIBH: Cinn t-Sàile MhicAoidh
- DEIT
- 25 Giblean 1848
- LINN
- 1840an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6185
- KEYWORDS
- faothachadh nam bochd
airgead
taigh nam bochd
Tunga is Fàrr
tinneas
Tha an litir a' mìneachadh mar a chaidh moladh a thoirt airson Donelle Rothach a dhol a dh'fhuireach san aon taigh ri Anndra Rothach gus am b' urrainn dhi coimhead às a dhèidh.
Ach chan urrainn dhi càil a dhèanamh mar thoradh air a' chùram a tha a dhìth air Anndra Rothach, "this miserable object is not even able to keep safe from the fire." Tha i ag iarraidh gum bi an Dr MacIlleDhuibh a ' cur na cùise gu bòrd a' pharraist gus an urrainn dhaibh an cuideachadh.
Chaidh 7/6 a thoirt seachad na thabhartas dhaibh


text:
- TIOTAL
- Rannan o 'Nuair bha mi Òg'
- EXTERNAL ID
- AB_LL_MAIRI_MHOR_01
- ÀITE
- Sgeabost
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Snìothasort
- DEIT
- 2008
- LINN
- 2000an
- CRUTHADAIR
- Màiri Mhòr
- NEACH-FIOSRACHAIDH
- Am Baile
- AITHNEACHADH MAOINE
- 1402
- KEYWORDS
- bàrdachd
bàird
claistinneach
cruthan-tìre litreachais
Chaidh 'Nuair bha mi Òg' a sgriobhadh leis a' bhana-bhàrd on Eilean Sgitheanach, Màiri Mhòr nan Òran. Sa phìos claistinneachd seo tha trì rannan air an leughadh le Fiona J NicCoinnich, an tè a bha roimhe (2002-09) na Caidriche Màiri Mhòir Òrain Ghàidhlig aig Comhairle na Gàidhealtachd.
Nuair bha mi Og
Moch 's mi g-èirigh air
Moch 's mi g-èirigh air bheagan eislein
Air madainn Chèitein 's mi ann an Os
Bha sprèidh a geumnaich an ceann a chèile
'S a ghrian ag èirigh air Leac an Storr
Bha gath a boillsgeadh air slios nam beanntan
Cur tuar na h-oidhche na dheann fo sgod
Is os mo chionn sheinn an uiseag ghreannmhor
Toirt na mo chuimhne nuair bha mi og
Toirt na mo chuimhne iomadh ni a rinn mi
Nach faigh mi 'm bann gu ceann thall mo sgeòil
A falbh sa gheamhradh gu luaidh is bainnsean
Gun solas lainnteir ach ceann an fhoid
Bhiodh òigridh ghreannmhor ro ceòl is dannsa
Ach dh'fhalbh an t-am sin 's tha 'n glean fo bhron
Bha'n tobht aig Anndra 's e lan de fheanntaig
Toirt na mo chuimhne nuair bha mi og
Nuair chuir mi cuairt air gach gleann is cruachan
Far an robh mi suaimhneach is cuallach bho
Le òigridh ghuanach tha nis air fuadach
De shliochd na tuath bha gun uaill gun gho
Na raoin ;s na cluaintean fo fhraoch is luachair
Far 'n tric na bhuaineadh leam sguab is dlò
'S nam faicinn sluagh agus taighean suas annt'
Gum fasainn suaimhneach mar bha mi og'
Bho aois leth-cheud bliadhna, bha Màiri Mhòr nan Òran, tè a Sgeabost san Eilean Sgitheanach, a' sgrìobhadh iomadh òran mu eilthireachd, mu mholadh is mu dhòchas, a bharrachd air òrain a' togail fianais an aghaidh dòigh làimhseachaidh nan Gàidheal. Rugadh i leis an ainm Màiri NicDhòmhnaill ann an 1821 agus dh'fhàg i an t-Eilean, a' falbh a dh'Inbhir Nis ann an 1847 ach am pòsadh i Ìsaac Mac a' Phearsain. Nuair a bhàsaich esan ann an 1871, dh'fhàgadh Màiri na bantraich le coignear chloinne, agus b' ann nuair a chaidh a prìosanachadh treiseag ann an 1872, air casaid gun d' rinn i beagan goid, a thòisich i a' sgrìobhadh bàrdachd, a' gearan nach robh i idir ciontach agus ag innse sna rannan Gàidhlig aice cho feargach 's a bha i.
Nuair a chaidh a leigeil mu sgaoil, ghluais Màiri a Ghlaschu agus rinn i trèanadh gus am biodh i na niorsa. Bhiodh i a' dol gu cèilidhean aig na Comainn Ghàidhealach, a' coinneachadh ris na prìomh dhaoine a bha a' guidhe airson Ath-leasachadh an Fhearainn sa Ghàidhealtachd. Nuair a thill i dhan Eilean Sgitheanach sna 1880an chaidh a dèanamh na bàrd do Cho-bhann an Fhearainn. Ann an 1891 chaidh 'Gaelic Songs and Poems' fhoillseachadh, air an cur ann an sgrìobhadh bhon aithris aig Màiri. .
An dèidh tinneas ghoirid, bhàsaich Màiri an 8mh den t-Samhainn 1898 nuair a bha i a' tadhal ann am Port Rìgh. Chaidh a tìodhlacadh ann an cladh Gàrradh a' Chaibeil ann an Inbhir Nis, far an deach carragh-cuimhne a thogail dhi le Teàrlach Friseal Mac an Tòisich BP. Ann an 2002 stèidhich Comhairle na Gàidhealtachd Caidreabh Màiri Mhòr nan Òran airson a cuimhneachadh, caidreabh airson seinn sa Ghàidhlig a leasachadh agus a bhrosnachadh.


text:
- TIOTAL
- Abhainn Afraig
- EXTERNAL ID
- PC_JMSTRACHAN_154
- ÀITE
- Gleann Afraig
- SGÌRE
- An Àird
- SIORRACHD/PARRAIST
- INBHIR NIS: Cill Mhòraig
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28998
- KEYWORDS
- aibhnichean
seallaidhean geamhraidh
Chithear anns an dealbh-chamara seo, Abhainn Afraig a' ruith tro choilltean giuthais is beithe Ghleann Afraig is sneachd na laighe. Tha Gleann Afraig a' ruith bhon ear-thuath chun an iar-dheas agus a' laighe an iar air Loch Nis agus an iar-dheas air Canaich. Tha e san an-diugh na Raon Glèidhteachais Nàiseanta, is cuideachd na phàirt den choille as fhaide an Alba de chraobhan giuthais Albannach


text:
1. B 'e beachdan tattoo crois treubha a bh' ann am fìon le brèagha fiadhaich air forearm airson nam Fir
2. Beachdan tattoo brèagha dubh uaine ghlasach air gàirdean airson Guys
3. Dealbhadh tattoo tarraingeach gorm dubh tarraingeach air gualainn dha na Fir
4. Beachdan eadar-theangachaidh Tartal Artaigeach Pollanach air gàirdeanan do Bhalaich
5. Bidh fìon-leathann leathann a 'toirt seachad beachdan air tatù a' treabhadh air gualainn dha na Fir
6. Dealbhaidhean cruaidh tattoo dian dubh airson guys air gualainn
7. Dealbhaidhean tattoo tarsainn fìor mhath air Arm airson nam Fir
8. Beachdan tattoo tarraingeach gorma dubh dubh air gàirdean airson balaich
9. A 'nochdadh bheachdan tattoo crois dhubh dubh air gualainn dha balaich
10. Beachdan an t-sreang air a 'chraobh-chraobhan treubh le dubh-dhubh air gualainn
11. Cuir smuaintean sìmplidh crochte dubh air a chòmhdach le claidhnean dubha do Bhalaich
12. Dealbhan tattoo tarraingeach dubh tarraingeach air ais airson nam Fir
13. Dealbhaidhean cruaidh dhraoibheach treubhan dubha air arm airson nam Fir
14. Beachdan brìgheil treubhach nan tribal dubha dubha air Arm airson Balach
15. Dealbhadh tattoo beag beag dubh dearg air corragan airson guys
16. Beachdan tattoo còmhdaichte le treubhan dubha dubha air Arm airson nam Fir
17. Dealbhaidhean tattoo gorm a tha coltach ri taobh gorm airson Balaich air an Leò
18. Dealbhadh tattoo crois le clachan dubha dubha air laogh dha na Fir
19. Beachdan tarsainn tarsainn sgàil dhubh le craobhan dubha air taobh taobh nan Gillean
20. Crois mhìorbhaileach le beachdan tattoo cladaich ròs dha na Fir air gàirdean
21. Dealbhaidhean tarraingeach treubhan dubha dubha nam fear air gualainn
22. Dealbhadh tattoo crois ghualainn airson Guys
23. Beachdan tattoo co-cheangailte treubhach air ais do Bhuill


text:
- TIOTAL
- Tagradh le Murchadh MacCoinnich: ais-tharraing
- EXTERNAL ID
- Z_GB232_L_INV_HC_9_16II
- DEIT
- c.1764
- LINN
- 1760an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5746
- KEYWORDS
- pàipearan-cùirte
clàran-cùirte
clann
Tha an not seo gun deit, a' buntainn ri tagradh le Mgr Murchadh MacCoinnich, a bha na mhinisteir agus na mhodaratar air seisean Inbhir Nis, an aghaidh ceathrar shearbhantan san taigh aige ann an Geddes Beag ann an Siorrachd Inbhir Nàrainn, a' cur às an leth gun do dh'fhàg iad leanabh aig taigh Phineas Mac anTòisich, a bha na cheannaiche agus na Dheaghan ann an Inbhir Nis.
Ann an not, air a sgrìobhadh, bidh e coltach na làmh-sgrìobhaidh fhèin, tha am ministear a thog an tagradh a' dubhadh às na casaid an aghaidh dithis dhe na bha fo chasaid, Alasdair Gavin agus Anna NicGhlaisein, 's gan leigeil saor


text:
Naidheachdan 11:00m
16 An Lùnasdal 2013 Ùraichte aig Ùraichte aig
Màl-dubh
Tha Poilis ann am Fìobha a' rannsachadh chasaidean gun deach màl-dubh air an eadar-lìon a dhèanamh air deugaire a chuir làmh na bheatha fhèin. Thathas a' tuigsinn gun robh Daniel Perry, 17, à Dùn Phàrlainn, den bheachd gun robh e a' conaltradh le nighean an aon aois ris, ach gun deach innse dha gun deadh dealbhan a chur e thuice a chur air an eadar-lìon mur a pàigheadh e suim-airgid.
An Èipheit
Tha dùil aig na h-ùghdarrasan anns an Èipheit ri iomairtean mòra ann an Cairo an-diugh, le luchd-taic an t-seann Chinn-suidhe Mohammed Morsi. Dh'iarr am Bràithreachas Muslamach gun deadh "Là Feirge" a chumail mar fhreagairt air mar a bhàsaich còrr is 600 duine nuair a ghluais na feachdan tèarainnteachd daoine a-mach à dà champa anns a' phrìomh bhaile Diciadain.
Sgoil Ghàidhlig Dhùn Èideann
Dh'fhosgail a' chiad bhun-sgoil Ghàidhlig ann an Dùn Èideann. Às dèidh 25 bliadhna de dh'aonad Gàidhlig aig Bun-sgoil Chrois na Cìse, tha sgoil Ghàidhlig fa-leth a-nis anns a' phrìomh bhaile. Bha pìobaire aig an sgoil anns a' mhadainn airson fàilte a chur air na sgoilearan.
Cille Chuimein
Thuirt Coimiseanair na Cloinne ann an Alba gum bu chòir rannsachadh poblach a bhith air a chumail mu chasaidean ionnsaighean drabasta aig seann sgoil Abaid Chille Chuimein air Ghàidhealtachd. Chaidh cur às leth an treas mhanaich Astràilianaich gun robh esan a' toirt ionnsaighean drabasta air sgoilearan. Thuirt Riaghaltas na h-Alba gu bheil e an urra ris na Poilis agus an Eaglais Chaitligich na casaidean a rannsachadh.
Urology
Tha gainnead dhotairean urology ann an Ospadal an Ràthaig Mhòir ann an Inbhir Nis a' cur maill air cùram euslainteach air Ghàidhealtachd agus anns na h-Eileanan. Dh'iarr Bòrd Slàinte nan Eilean Siar air euslaintich an leisgeul a ghabhail. Tha am Bòrd a' crochadh air NHS na Gàidhealtachd airson an t-seirbheis a thoirt seachad. Ghabh NHS na Gàidhealtachd gun robh duilgheadasan air a bhith ann, ach gun robh iad air àrd-dhotair eile fhastadh. Dh'aidich iad ge-tà, nach bi an neach sin anns an dreuchd gu an t-Samhain.
Foill Àrachais
Thug luchd-rannsachaidh rabhadh mu fhoill àrachais far a bheil eucoirich a' priobadh solais nan càraichean aca mar chomharra gu bheil iad a' leigeil le càraichean eile a thighinn a-mach à ceann-rathaid airson gum buail iad annta an uair sin a dh'aona-ghnothach. 'S e "Flash for Cash" a thathas a' gabhail air na tachartasan seo, agus bithear gu sònraichte ag amas air dràibhearan sean, agus boireannaich le cloinn, seach gu bheil e nas coltaiche gum bi poileasaidhean àrachais aca, agus seach gu bheil e nas fhasa eagal a chur orra aig oir an rathaid.


text:
Cruthachadh siostam air a dheagh riaghladh a tha a' cur gu dearbhach ri seasmhachd nan coimhearsnachdan dùthchail.
Tha Coimisean na Croitearachd a' riaghladh agus ag adhartachadh mathas croitearachd ann an Alba gus croitearachd a dhèanamh tèarainte san àm ri teachd.
We are required to process any information comprising personal data under the terms of Data Protection law and the EU General Data Protection Regulation, please read our privacy policy on how the Commission uses and protects your personal data.
Clàr Chroitean (ROC air-loidhne)
Rannsaich fiosrachadh mu Chroitean tro ROC air-loidhne.
Dèanamh atharrachaidhean air a' chroit agam
Tha aig croitearan ri tagraidhean riaghlaidh a chur gu Coimisean na Croitearachd airson atharrachaidhean a dhèanamh air a' chroit aca. Faig...
Ionaltradh Coitcheann
Faigh a-mach tuilleadh mu ionaltradh coitcheann agus stiùireadh co-roinnte air ionaltradh coitcheann.
Na tagraidhean 's na co-dhùnaidhean mu dheireadh.
Faigh a-mach mu na tagraidhean riaghlaidh agus na co-dhùnaidhean mu dheireadh.
An Clàr Chroitean
Tha cuid de thagraidhean riaghlaidh a-nis a' piobrachadh riatanas do-sheachanta a thaobh do chroit a chlàradh air a' Chlàr Chroitean. Faigh a-mach tuilleadh.


text:
"Bacadh" air obair an iasgaich
Tha Rùnaire Chomann Iasgairean nan Eilean Siar ag iarraidh air Riaghaltas Bhreatainn sùil eile a thoirt air riaghailtean a tha a' cur stad air iasgairean à tìrean cèine bho bhith a' faighinn cosnaidh anns na h-Eileanan.
Nochd dragh bho chionn beagan sheachdainnean nach fhaigh cuid de bhàtaichean air a dhol gu muir idir air sgàth gainnead chriutha.
Tha riaghailtean inimreachais a' cur stad air iasgairean bho thaobh a-muigh na Roinn Eòrpa bho bhith ag obair nas lugha na dusan mìle an iar air na h-Eileanan.
Buaidh eaconamach
Tha Donnchadh MacAonghais ag ràdh gu bheil na riaghailtean a' cur maill air eaconamaidh nan Eilean - àite a tha a' strì ri crìonadh sluaigh.
Tha e ag ràdh gum bu chòir cothrom a bhith aig iasgairean à tìrean cèine air bhìosa airson ùine ghoirid agus gum faod iad an uair sin tilleadh dhachaigh.
"Chan ann airson a thighinn a-steach an seo 's gun iad a bhith ag obair idir a tha iad gan iarraidh ach airson a bhith ag obair agus a' dèanamh feum dhan eaconamaidh".
'S ann a tha an Riaghaltas a' call chìsean, tha e ag ràdh, seach gu bheil na bàtaichean nan tàmh.
Thog Buidheann nan Crìochan dragh ge-tà, nach biodh luchd-obrach à dùthchannan cèine airson tilleadh dhachaigh nuair a thigeadh an obair aca gu ceann.


text:
Athair Liam Aitchison ag iomairt
5 An t-Ogmhìos 2013 Ùraichte aig Ùraichte aig
Tha athair Liam Aitchison, a chaidh a mhurt ann an Leòdhas, a' dol a dh'iomairt son stad a chur air daoine a tha fo chasaid mhuirt a bhith air an leigeil ma sgaoil air urras.
Tha Norrie Aitchison ag ràdh nach robh còir aig murtairean an deugaire a bhith saor air urras mus deach a' chùis gu cùirt.
Fhuairear Ionatan MacFhionghuin agus Stefan Millar ciontach de mhurt Liam san Àrd-Chuirt Diluain.
Bhruidhinn an tè-naidheachd againn, Catriona Nic Fhionghuin ri Mgr Aitchison agus a bhean Claire.


text:
Cha Mhòr Nach Coma Leam Cogadh No Sìth
Tuilleadh mar seo:
Hoireann ó is hó dhiubheis...
Muile nam Mòr-bheann
Muile nam Fuar-bheann Mòra...
Fuadaichean is...
Fiosraichean - Eairdsidh MacIllEathain
Luchd-clàraidh - Mòrag NicLeòid;
Geàrr-chunntas - Òran molaidh air Muile, ach san aon àm òran a tha a' cur bheachdan làidir thairis air a' bhuaidh a bh' aig eilthireachd, na fuadaichean agus cogadh air a' Ghàidhealtachd.
Fad a' Chlàir (h:m:s) - 00:02:18
Àm Clàraidh - 1963.07-08
Cànan - Gàidhlig
Seòrsa - Òran
Cruinneachadh - Sgoil Eòlais na h-Alba
Àireamh a' Chlàir - 79197
Àireamh an Teip Thùsail - SA1963.031.032
Àireamh a' Chlàir Thùsail - SA1963.31.B10
Càileachd an Fhuaime - Math
Cruth Inneal a' Chlàir - R2R
Notaichean a' Chlàir - Composed by John MacDonald, Mull.
Ceangal Maireannach - http://www.tobarandualchais.co.uk/gd/fullrecord/79197/1
Tweet


text:
Slighe Cladach Ynys Môn
Co-chomharran: 53°08′05″N 4°24′53″W / 53.13483°N 4.41470°W
'S e frith-rathad astair ann an ceann a tuath na Cuimrigh a th' ann an Slighe Cladach Ynys Môn (Cuimris: Llwybr Arfordirol Ynys Môn; Beurla: Anglesey Coastal Path, gu oifigeil "the Isle of Anglesey Coastal Path").[1] Tha an cas-cheum mu 124 mìle (200 km) de dh'fhaid agus a' leantainn iomall-fairge Ynys Môn. Chaidh an cas-cheum fhosgladh ann an 2006. Tha e na phàirt de Shlighe Costa na Cuimrigh, cas-cheum mu 870 mìle (1,400 km) de dh'fhaid bho Cas-gwent (Beurla: Chepstow) ann an ceann a deas gu Y Fferi Isaf (Beurla: Queensferry) ann an ceann a thuath na Cuimrigh.[2]
Susbaint
An t-Slighe[deasaich | deasaich an tùs]
Tha an cas-cheum a' leantainn iomall-fairge an eilein air fad ach ann an dà àite, ann an oighreachd Plas Newydd agus aig inbhir Afon Alaw eadar Llanfachraeth is Llanynghenedl.[1] 'S e slighe cearcallach a th' ann a bhios a' tòiseachadh is a' crìochnachadh ann an Caergybi. Anns na leabhraichean-iùil gheibhear stiùireadh tuathal na slighe. Chosg e mu £1.4 millean an t-slighe a thogail. Tha i a' dol tro Area of Outstanding Natural Beauty, roinn a ghabhas a-steach mu 95% de chosta an eilein.[3] Mar sin tha i stèidhichte gu ìre mhòir air na slighean poblach a bh' ann roimhe sin. Fhuaireadh cead bho chuid den na h-uachdaranan cuideachd coiseachd tron fhearann prìobhaideach aca. Tha soidhnichean an rathaid air feadh na slighe. Tha an cas-cheum a' dol tro chruthan-tìre eadar-dhealaichte, leithid fearann-tuathanais, monaidhean le blàir-fhraoich, dùin-ghainmhich, creigean, làthach sàile is coilltean beaga. [3] Tha a' chuid as motha den frith-rathad furasta airson coiseachd, air an t-slighe air fad bidh 13,695 troigh (4,174m) uile gu lèir de rathaidean-dìridh is teàrnaidhean ann.[3] Mar as trice bidh e a' toirt eadar 7 is 10 làithean gus coiseachd timcheall air a' chas-cheum air fad, ged tha feadhainn ann a rinn sin ann an ceithir làithean.
Chaidh an t-slighe a chruthachadh ann an co-bhonn le Menter Môn, buidheann na coimhearsnachd, agus Ùghdarras ionadail Ynys Môn. Fhuair iad maoin bhon Aonadh Eòrpach, gus gnìomhachasan foise is roinn turasachd a leasachadh. Chaidh an cas-cheum fhosgladh gu oifigeil 9 an t-Ògmhios 2006 le Rhodri Morgan.
Slighean ceangailte[deasaich | deasaich an tùs]
Tha slighean beaga chun na dùthcha ann a tha ceangailte ri Slighe Cladach Ynys Môn:
- Slighe chearcallach Mynydd Mechell - 'S e cas-cheum furasta a th' ann, mu 3 mìle (5 km) de dh'fhaid agus bidh e a' toirt timcheall air 2 uair a thìde airson coiseachd. Tha e a' tòiseachadh aig Jerusalem Chapel ann am Mynydd Mechell (SH360899).
- Slighe chearcallach Copper Coast - Tha an cas-cheum seo a' tòiseachadh is a' crìochnachadh ann an Amlwch Port (SH452936). Tha e a' leantainn seachad air taigh-solais Point Lynas agus tro Pharys Mountain. Tha e mu 14 mìle (22 km) de dh'fhaid agus bidh e a' toirt timcheall air 6 uair a thìde airson coiseachd.[4]
- Ynys Llanddwyn - Air a' chas-cheum seo thèid an luchd-coiseachd seachad air cuid de na tràighean as bòidhche an eilean. Tha e a' tòiseachadh aig pàirc-chàraichean SH415649 agus tha e mu 1.4 mìle (2.3 km) de dh'fhaid. Tha an t-eilean Ynys Llanddwyn (Beurla: Llanddwyn Island) na phàirt den Tèarmainn Nàdair Nàiseanta Newborough Warren. 'S e eilean-tràghaidh a th' ann an Ynys Llanddwyn agus mar sin feumar a bhith mothachail ma bhios am muir a' lìonadh.
Àitichean eile air an t-slighe[deasaich | deasaich an tùs]
Ma choisichear an t-slighe gu tuathal le a bhith a' tòiseachadh ann an Caergybi thèid an luchd-coiseachd seachad air na h-àitichean inntinneach a leanas:
Iomraidhean[deasaich | deasaich an tùs]
- ↑ 1.0 1.1 Rogers, Carl [2005] (2010): Walking the Isle of Anglesey Coastal Path. Frodsham: Mara Books. ISBN 978-1-902512-15-0.
- ↑ BBC News Wales - All-Wales coast path nears completion. A tarraing air 2.1.2012
- ↑ 3.0 3.1 3.2 “Isle of Anglesey Coastal Path”. Air a thogail 9mh dhen Ògmhios 2014. (Beurla)
- ↑ “Copper Coast Circular”. Ynys Mon Ramblers. Ramblers Association. Air a thogail 13. 8. 2013.
Ceanglaichean a-mach[deasaich | deasaich an tùs]
- Làrach-lìn oifigeil, le mapaichean (Cuimris; Beurla)
- Anglesey Walking Festival (Beurla)


text:
SSE a' roinn £1m eadar coimhearsnachdan
Tha £1m de thaic-airgid bho sgeama aig a' chompanaidh SSE ga roinn eadar pròiseactan coimhearsnachd air feadh na Gàidhealtachd.
'S ann bho na tuathan-gaoithe aig a' chompanaidh san sgìre a tha an t-airgead a' tighinn.
Am measg nam buidhnean a th' air airgead fhaighinn, tha Urras an Taobh Sear anns an Eilean Sgitheanach, a fhuair £38,000 airson a' pròiseict "Ceumanan".
"Thòisich pròiseact Ceumanan beagan bhliadhnaichean air ais, agus chuir Urras an Taobh Sear ri chèile 13 àiteanan air feadh na sgìre far an do dh'fhosgail sinn mar gum biodh taigh-tasgaidh anns an àrainneachd," thuirt Cathraiche Urras an Taobh Sear, Dòmhnall Dòmhnallach.
"Tha seo a' ciallachadh gun robh 13 àiteanan le eachdraidh shònraichte air am fosgladh suas, ceumanan air an cur a-steach gan ionnsaigh, àite parcaidh airson chàraichean agus beagan de dh'fhiosrachadh air a chur air an làraich mu dheidhinn an àite shònraichte.
"Bha sin air obrachadh uabhasach math, agus tha fhios againn gu bheil barrachd is 20,000 duine gach bliadhna a' tadhail air na làraichean a tha sin.
Leasachadh
"Tha sinn a-niste a' sùileachadh leasachadh a dhèanamh às ùr, agus ochd àiteanan eile a chur ris an taigh-tasgaidh a tha seo," thuirt e.
Am measg nam pròiseactan eile a gheibh cuibhreann den airgead, tha pròiseact sgeama hydro ann an Cnòideart, agus sgeama gus ath-leasachadh a thoirt air ionad-fiosrachaidh le Scottish Canals ann an Cille Chuimein, a fhuair an cuibhreann as motha de £225,000.
Fhuair Urras Leasachaidh Chaoil Chataibh £43,330 airson taigheadais ath-nuadhachail.
Chaidh còrr is 100 iarrtas a chur a-steach airson an airgid, le 29 tabhartasan gam buileachadh air pròiseactan soirbheachail.
Gheibhear liosta iomlan de na pròiseactan a fhuair taic-airgid air Làrach-lìn SSE


text:
- TIOTAL
- Meallan Ùdraigil
- EXTERNAL ID
- PC_JMSTRACHAN_068
- ÀITE
- Meallan Ùdraigil
- SIORRACHD/PARRAIST
- ROS
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 28924
- KEYWORDS
- meallan ùdraigil
camas a' charraig
tràigh
Tha tràigh Camas a' Charraig aig Meallan Ùdraigil a tha a' coimhead a-mach dhn ear-thuath, na raon farsaing de ghainmhich ag aomadh gu socair sìos dhan mhuir ghorm. Air a' chùl tha tomain gainmhich agus rubhaichean creagach mun cuairt air.
Tha an tràigh a' coimhead a-mach dhan ear-thuath agus tha seallaidhean iongantach ann de na beanntan mun cuairt


text:
Lauren Byrne
Ainm: Lauren Byrne
Cò às a tha sibh?
Tha mi a’ fuireach air taobh Loch Iall, faisg air a’ Ghearasdan.
Dè an cùrsa air a bheil sibh?
Thoisich mi air a’ Chùrsa Ciùil (BA Gàidhlig agus Ceòl Traidiseanta) dìreach an-uiridh, agus airson bliadhna a h-aon tha mi air a bhith a’ dèanamh Cùrsa Comais air sgàth ‘s tha mi fhathast ag ionnsachadh a’ chànan!
Carson a thàinig sibh gu Sabhal Mòr Ostaig?
Cha do rinn mi ach pìos beag bìdeach Gàidhlig san sgoil, ach nuair a bha mi 16 gabh mi pàirt anns an Fèis Lochabair Ceilidh Trail a’ dèanamh ceòl traidiseanta agus òrain Ghàidhlig, ‘s tro sin lorg mi togair airson cànan ionnsachadh. Thoiseach mi a ‘dol gu clasaichean Ùlpan airson greis, ach bha fios agam gur e Sabhal Mòr Ostaig an t-àite as fheàrr airson Gàidhlig ionnsachadh, gu sònraichte còmhla ri ceòl traidiseanta.
Cò ris a tha e coltach a bhith aig Sabhal Mòr Ostaig agus anns an eilean?
‘S e àite gu math snog a th’anns an t-Eilean Sgiathanaich, le tòrr slighean math agus seallaidhean bòidheach - nuair a tha an t-sìde math! ‘S toil leam a bhith ann an àite is coimhearsnachd diofraichte, ach ‘s toil leam gu bheil e faisg gu leòr airson a ’dhol dhachaidh uaireannan aig an deireadh-sheachdain cuideachd.
Carson a thagh sibh an cùrsa seo?
Cha robh mi buileach cinnteach dè bha mi airson a dhèanamh às dèidh sgoil, so chaidh mi gu Colaiste na Gàidhealtachd an Iar anns a’ Ghearasdan airson bliadhna, is rinn mi an cùrsa NC Music. Anns a bhliadhna sin, rinn mi an àrd m’ inntinn a’ dhol gu Sabhal Mòr. Bha e eadar an Cùrsa Ciùil agus an Royal Conservatoire of Scotland, ach smaoinich mi gum bhiodh Gàidhlig na bhuannachd mhòr dhomhsa anns mo bheatha agus mar sin thagh mi SMO.
Nur beachd-ne, dè an rud a b’ fheàrr mu SMO?
Tha a’ choimhearsnachd aig Sabhal Mòr Ostaig gu math sòisealta - tha daoine an còmhnaidh deònach airson cèilidh! Ach tha sinn ag ionnsachadh fad na h-ùine, ann an clas agus taobh a-muigh clasaichean cuideachd gach latha is aig tachartasan sòisealta, agus se sin an rud as fheàrr nam bheachd.
A bheil trì faclan sònraichte a tha Sabhal Mòr Ostaig a ’cur nur n-inntinn?
Coimhearsnachd, cothrom, spòrs
Dè bu toigh leibh a dhèanamh as dèidh SMO?
Bu toil leam a bhith nam neach-ciùil proifeiseanta, ach tha mi fosgailte gu obair eile, mar a’ teagaisg mar eisimpleir. Rudeigin far a bheil cothrom ann airson Gàidhlig a cleachdadh co-dhiù.


text:
1. Beachdan tatùta flùr orains làn-flùrach le làimh airson boireannaich glic
2. Dealbhaidhean tattoo aghaidh-uisge boireannaich le sùil gheur air làimh airson mnathan stoidhle Chic
3. A 'toirt smuaintean de dh' inneal tattoo airson dath-sionnach le uisge-beatha air làmhan do Chaileagan is do bhoireannaich
4. A 'dèanamh ath-dhealbhachadh air dìtheanan dathan dath-dathach a' chrom-dhubh airson boireannaich
5. Dealbhaidhean tatù airson eun iteach ioma-dathte airson nigheanan
6. Bàta pàipeir tarraingeach a 'seòladh aig tatù a' dol fodha na grèine airson mnathan a 'creidsinn Boireannaich
7. Dealbhaidhean tattoo èisg ruadh fìor-àbhaisteach fìor-àbhaisteach dha Clann-nighean air làimh
8. Bidh dathan làn dathan dìthein a 'dealbhachadh dhealbhan tattoo uisge-fìona le làimh airson Clann-nighean
9. Ròcach le sùilean Ròs gorm buailteach ann am beachdan triantan tattoo uisge-dhathtach do Chaileagan air an làimh
10. Bidh Winsome Fox a 'coimhead ri dealbhadh tattoo làimhe uisge airson boireannaich
11. Bidh eun leantainneach a 'toirt aghaidh air beachdan tattoo làimhe dha na Mnathan
12. Beachdan air Tatto Girl's of the moon Black air a chuairteachadh le sgòthan agus speur mòran air gach taobh
13. Bidh peant fìor-ghlan a 'strì ri smuaintean tattoo làimhe uisge dha nigheanan
14. Chuir e a-steach tatù air dath-làimhe dha caileagan a bha a 'toirt a-steach cait iongantach dha nigheanan
15. Dealbhaidhean tattoo uisge-datha le seallaidhean brèagha ri làimh airson nigheanan agus boireannaich
16. Dh 'èirich Cool Surrealistic air smaointean tatù a bha air a tharraing le claigeann air làimh airson sùil a thoirt air Retro bhoireannaich
17. Dealbhaidhean tattoo gorm de phurpa gorm orains pinc ruadh air làimh airson Clann-nighean
18. Crois shìmplidh le sgeidsean flùraichean air dealbhadh tattoo taobhan ri làimh airson Boireannaich
19. Beachdan briathrachais soilleir dath uisge grùine buidhe dha boireannaich
20. Dealbhan tattoo sìmplidh cridhe sìmplidh gorm sìmplidh dha Clann-nighean air làimh
21. Beachdan tattoo gorm blàranach gormach Girl's Beautiful air làimh
22. Beachdan tattoo làimhe le dath galar eun Galaxy airson boireannaich
23. A 'tilgeil dhealbhan tattoo mòr-oidhche dubh-dhubh le dath domhainn do bhoireannaich
24. Dealbhan flùr flùrteach agus tatù comhachag ri làimh airson Clann-nighean fiadhaich
25. Dealbhaidhean tattoo làmh-dubh de dhuilleag dath muc-mhara gorma
26. Dealbhaidhean tattoo làimhe le flùr dearg boireannaich boireannaich le sùilean
27. Dealbhaidhean tattoo làmh-dhathtach le blàthan glamorous sgeadachadh dha nigheanan agus boireannaich
28. Dealbhaidhean tattoo làimhe dathach dath dathach dathach airson boireannach a tha dèidheil air eòin


text:
Rabhadh mun bhuntàta
Tha tuathanaich bhuntàta na h-Alba a' toirt rabhaidh gum faodadh an seusan buain a bu mhiosa ann an ùine fhada a bhith aca am bliadhna.
Thuirt iad gur dòcha gum biodh droch shìde an t-Samhraidh a' fàgail gum biodh bàrr a' bhuntàta sìos 50 percent ann an grunn àiteachan san dùthaich.
Cruinnichidh 700 tuathanach agus eòlaiche ann an Dùn Dè Diardaoin son co-labhairt a choimheadas air na leasachaidhean as ùire ann a bhith a' fàs buntàta.
Chan eil teagamh ann nach tog iad air an t-sìde a th' air a bhith againn as t-Samhradh.
Thuirt na tuathannaich gur e seo fear de na seusain a bu dhuilghe a th' air a bhith aca a-riamh.
Tha an t-uisge trom agus cho beag de dheàrrsadh grèine 's a th' air a bhith aca air droch bhuaidh a thoirt air a' bhàrr.
Chan eil na lusan a th' air a bhith ann an achannann làn uisge air a bhith a' fàs gu ceart.
Tha beagan sheachdainean ann mus tòisichear air am bàrr a thogail, ach thathas a toirt rabhaidh nach bi na h-uidhir de bhuntàta 's is àbhaisteach ann am bliadhna.
Tha dùil ri linn sin gum faicear prìsean nas àirde sna bùithtean sa Gheamhradh.


text:
Tha am fiosraiche a' bruidhinn mu na Leathanaich a chaidh a...
Tuilleadh mar seo:
Tha Mise an Seo gun Chroit...
Òran do Chalum Crom
An Tùs a' Mhàirt Nuair a...
Bha Naidheachd Mòr sa...
Fiosraichean - Dòmhnall Mac na Ceàrdaich
Luchd-clàraidh -
Geàrr-chunntas - Tha am fiosraiche a' bruidhinn mu na Leathanaich a chaidh a Chanada agus a' seinn òran mun deidhinn. B' e Bàrd Bhaile Mhàrtainn a rinn an t-òran.
Fad a' Chlàir (h:m:s) - 00:09:13
Àm Clàraidh - 1971.06.07
Cànan - Beurla, Gàidhlig
Seòrsa - Òran, Fiosrachadh
Cruinneachadh - Sgoil Eòlais na h-Alba
Àireamh a' Chlàir - 50860
Àireamh an Teip Thùsail - SA1971.089
Àireamh a' Chlàir Thùsail - SA1971.089
Càileachd an Fhuaime - Math
Cruth Inneal a' Chlàir - R2R
Àite a' Chuspair:
Siorrachd - Siorrachd Earra-Ghaidheal
Paraiste - Tiriodh
Eilean - Tiriodh
Notaichean a' Chlàir - 7 verses sung.
Ceangal Maireannach - http://www.tobarandualchais.co.uk/gd/fullrecord/50860/1
Tweet


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Cùrsa ùr airson tidsearan ann an Uibhist (17/05/2013)
Iain MacAonghais - Preseantair] Nise, chaidh cùrsa airson tidsearan a bhrosnachadh gu barrachd Gàidhlig a chleachdadh anns an sgoil a’ ruith ann an Uibhist air an t-seachdain-sa airson a’ chiad uair. Thàinig na tidsearan bho air feadh nan Eilean Siar còmhla airson seachdain ‘s tha iad ag ionnsachadh agus a’ cleachdadh a’ chànain anns a’ choimhearsnachd. Tha Shona NicDhòmhnaill ag aithris.
[Shona NicDhòmhnaill – Neach-aithris] Chuir a’ bhuidheann Ceòlas air bhonn cùrsa fad seachdain airson leudachadh a thoirt air na sgilean Gàidhlig aig luchd-teagaisg, nach eil aig an àm seo a’ teagaisg tro mheadhan na Gàidhlig. Tha iad a’ toirt cothrom do thidsearan a’ Ghàidhlig aca a neartachadh agus cuideachd gam brosnachadh gu barrachd Gàidhlig a chleachdadh air taobh a-staigh is taobh a-muigh na sgoile. Tha Màiri NicAonghais ag innse mar a chaidh an trèanadh a chur ri chèile, a bhuannachd ris a bheil dùil às agus amasan a thoirt air aghaidh.
[Màiri NicAonghais] Mar a tha mi a’ faicinn, tha an t-seachdain air a bhith fìor mhath agus tha e a’ còrdadh gu mòr ri na tidsearan a th’ air tighinn còmhla airson a’ Ghàidhlig aca fhèin a thoirt air adhart. Agus, tha e air a bhith caran eadar-dhealaichte bho na cùrsaichean eile air a bheil iad air a bhith mu thràth. Agus tha iad air a bhith gu mòr a’ cleachdadh a’ chànain ‘s a’ dol a-mach dhan choimhearsnachd a bhruidhinn Gàidhlig. ‘S e sin Gàidhlig a tha iad a’ faighinn tro na leasanan, Gàidhlig a fhuair iad o àiteachean eile, ach ‘s e an neart a th’ againne ann an Uibhist, gun urrainn dhuinn a dhol a-mach gach là, gu gach àite anns an sgìre agus a’ Ghàidhlig a chleachdadh a thaobh ‘s gu bheil i beò agus gu math làidir againne.
[Màiri NicAonghais] Nise, seo a’ chiad uair agus tha sinn fortanach gun do chuir Bòrd na Gàidhlig agus a’ chomhairle còmhla an cinn agus theirig iad dhuinn cùrsa seachdain a chur air adhart anns a’ choimhearsnachd. Tha e mar amas aig Ceòlas an obair a leasachadh gu h-àraidh a thaobh rud a tha sinn a’ dèanamh le foghlam agus le trèanadh thidsearan.
[Shona NicDhòmhnaill – Neach-aithris] Às dèidh leasan na maidne, tha na tidsearan air a dhol a-mach gu àite anns a’ choimhearsnachd far a faic iad na dh’ionnsaich iad air a chleachdadh gach là. Aon dhe na cuspairean aca, ‘s e ath-chuairteachadh agus thadhail iad air an ionad ath-chuairteachaidh ann am Beinn na Faoghla. ‘S dòcha gur e seo aon de na h-àiteachan dhan toireadh iad clann-sgoile mar phàirt de na leasanan acasan. Seo Donna NicLeòid, aon de na tidsearan air a’ chùrsa seo.
[Donna Nic Leòid] Bha e math, a bhith a-muigh anns a’ choimhearsnachd ag ionnsachadh faclan a bhios mi a’ cleachdadh leis a’ chloinn sa chlas agam.
[Shona NicDhòmhnaill – Neach-aithris] Shona NicDhòmhnaill, BBC An Là, Uibhist.
A new course for teachers in Uist
[Iain MacInnes - Presenter] Now a course, to inspire teachers to use more Gaelic in school, is running in Uist this week for the first time. The teachers came from all over the Western Isles and they are learning and using the language in the community. Shona MacDonald reports.
[Shona MacDonald – Reporter] The group Ceòlas set up a week-long course to broaden the Gaelic skills of teachers, who at this time do not teach through the medium of Gaelic. They are giving an opportunity to teachers to strengthen Gaelic and also inspire them to use Gaelic inside and outside of the school. Mairi MacInnes tells of how the training was put together, what the expected gain from the training is and aims to take forward.
[Mairi MacInnes] As I see it, the week has been very good and it is greatly enjoyed by the teachers to come together to bring their Gaelic forward. And it is slightly different from the other courses that they have been on already. And they have been using the language and going out to the community and speaking Gaelic. They are getting Gaelic through the lessons, Gaelic that they have learned from other places, but the strength that we have in Uist, that we can go out every day, to each place in the area and use Gaelic as it is alive and very strong here.
[Mairi MacInnes] Now, this is the first time and we are fortunate that Bòrd na Gàidhlig and the council put their heads together to allow us to put on a week-long course in the community. It is like an aim of Ceòlas to develop the work especially on what we are doing with education and teacher training.
[Shona MacDonald – Reporter] After the lesson of the morning, the teachers are going out to each area in the community where they can see what they have learned being used every day. One of their subjects is recycling and they visited the recycling centre in Benbecula. Maybe this is one of the places that they will take their pupils as part of their lessons. Here’s Donna MacLeod, one of the teachers on this course.
[Donna MacLeod] It was good, to be outside in the community learning words that I will be using with the children in my class.
[Shona MacDonald – Reporter] Shona MacDonald, BBC An Là, Uist.
Cùrsa ùr airson tidsearan ann an Uibhist
(A new course for teachers in Uist)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
- TIOTAL
- Bùth Spòrs, Cinn a' Ghiùthsaich
- EXTERNAL ID
- HC_PLANNING_04_012_0982
- ÀITE
- Cinn a' Ghiùthsaich
- SIORRACHD/PARRAIST
- INBHIR NIS: Ceann a' Ghiùthasaich 's Innis
- DEIT
- 22 Ògmhios 1976
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14873
- KEYWORDS
- bùthan
A' Bhùth Spòrs ann an Cinn a' Ghiùthsaich. Bhon bhathar a tha air a thaisbeanadh san uinneag tha e a' coimhead coltach gun robh a' bhùth a' reic barrachd air bathar spòrs. Tha a' bheing air a taobh a-muigh an dòchas gu coibhneil 'May all who rest here feel content'. Dìreach an rud air a bheil feum an dèidh latha fada sna bùthan.
'S e baile beag suidhichte ann an leth àrd Gleann Spè ann am Bàideanach agus Srath Spè a th' ann an Cinn a Ghiùthsaich. 'S e ainm Gàidhlig a th' ann a' ciallachadh 'ceann na coille ghiùthsaich'. Bha an tuineachadh tùsail, air a chuairteachadh le coille ghiùthsaich, air a dhèanamh na Bhorgh Baranach ann an 1464. Chaidh ath-dhealbhachadh mar bhaile dealbhaichte le Diùc Ghòrdain ann an 1799.
Fhuair turasachd agus gnothachasan ionadail togail nuair a thàinig an rèile ann an 1869 agus chaidh raon goilf fhosgladh ann an 1890. Chaidh Comannn na Camanachd, a tha a' riaghladh iomain ann an Alba, a stèidheachadh ann an Cinn a' Ghiùthsaich ann an 1893


text:
Vike Nonprofit Interest Group màil a-mach seann sgoil Vike gu daoine fa leth agus buidhnean airson subhachas agus cruinneachaidhean de gach seòrsa. An seo, am measg rudan eile, a chaidh a chumail bingo, luftgevärsskytte, ping-pong, 40-cinn-bhliadhna, Nam Mìle Bliadhna pàrtaidh agus duaisean aig co-fharpaisean sgìtheadh.
Fios màil na sgoile: Holger Sahlin 0692- 500 38
Aig an sgoil cuideachd tha àmhainn taigh-fuine far an urrainn dhut aran.
Fios air màl an taigh-fuine: Siri Pettersson 0692-500 36
Tha an co-bhuinn cuideachd a tha uallach airson elljusspår. Tha an loidhne a 'tòiseachadh agus a' crìochnachadh aig an sgoil agus tha e 2,5 cilemeatair. Leugh tuilleadh mu na Àireamh a ruith an seo.


text:
Trèana far na rèile
Chaidh trèana bathair far na rèile aig Ceann-rèile Georgemas air Ghàidhealtachd.
Tha dùil gun toir seo buaidh air seirbheisean eadar Bun Ilidh agus Inbhir Ùige gu timcheall air 6:00f.
Thuirt Network Rail gun robh an trèana a' sàthadh charbadan gu slaodach nuair a dh'fhàg i an rèile.
Cha deach duine a ghoirteachadh.
Thuirt Scotrail gum bi an 12:34f Inbhir Ùige gu Inbhir Nis a' tòiseachadh ann am Bun Ilidh agus gun tèid còmhdhail eile a chur air dòigh gus daoine a thoirt às Inbhir Ùige a Bhun Ilidh.


text:
Plana Marine Harvest 'son Loch Baghasdail
Dh'fhoillsich a' chompanaidh bhradan Marine Harvest plana leasachaidh airson na làraich aca ann an Loch Baghasdail.
Ma thèid leotha tha dùil ri còig obraichean ùra ann an sin.
Chan eil cùisean ach aig ìre gu math tràth ach tha a' chompanaidh an dòchas cuid de na cèidsichean faisg air Loch Baghasdail air taobh sear Uibhist a Deas a ghluasad gu taobh eile Eilean Chalbhaigh.
Tha iad airson seo a dhèanamh agus iad ag iarraidh dà chèidse a bharrachd a chur an sàs.
Chan urrainn dhaibh sin a dhèanamh, tha e coltach, far a bheil na cèidsichean an-dràsta.
A thuilleadh air cothrom barrachd bhradan àrach bidh a' chompanaidh a' sireadh tuilleadh obrach-obrach.
Thuirt Marine Harvest gum bi iad a' cur feum air còignear eile, le sin thèid an sgioba aca ann an Loch Baghasdail a leudachadh bho 13 gu 18.
Tha a' chompanaidh an-dràsta aig ìre far a bheil iad a' bruidhinn ri luchd-dealbhachaidh a thaobh dè am fiosrachadh a bhios a dhìth airson cead fhaighinn.
Tha aca fhathast ri conaltradh a dhèanamh leis na h-iasgairean.
Chan eil ach dà mhìos bho chaidh 80 de dh'obraichean Marine Harvest ann an Alba a ghearradh.
Chaill dithis ann an Uibhist an cosnadh an uairsin.
Ma gheibh am plana cead-dealbhachaidh dh'fhaodadh nach tèid an leasachadh air adhart gu an ath-bhliadhna, neo fiù 's 2018.


text:
- TIOTAL
- Caisteal Inbhir Nis agus Abhainn Nis bho Shlighe Nis
- EXTERNAL ID
- GB1796_1999_116_56A_II
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11194
- KEYWORDS
- caistealan
taighean-cùrtach
prìosain
aibhnichean
cathraichean-eaglais
Sealladh de Chaisteal Inbhir Nis, thairis air Abhainn Nis, bho Bharraid Ard Rois.
Tha caisteal air a bhith air an làraich bhon dara linn deug. Anns na 500 bliadhna a lean chaidh a mhilleadh agus ath-thogail iomadh uair.
Chaidh an taigh-cùrtach aig ceann a deas a' chaisteil a thogail eadar 1833-36 agus chuireadh an roinn a tuath ris mar phrìosan ann an 1848. Ann an 1901, an dèidh prìosan ùr a thogail aig Porterfield, b' e prìomh-oifis Poileis Inbhir Nis a bha sa' chuid sin dhen chaisteal agus thainig an taigh-cùrtach gu bhith na Sheòmar Comhairle do Chomhairle Siorrachd Inbhir Nis. An dèidh atharrachadh ann an raighaltas ionadail sna 1970an thainig e gu bhith na thaigh-cùrtach dhan Sgìre.
Dh'fhosgladh Drochaid Nis san Lùnastal 1855. B' e drochaid-chrochaidh a bha innte a bha 68.5 meatair de leud. Bha i seo an àite na seann drochaid a dh'fhalbh le tuiltean 1849. Cha robh an drochaid freagarrach airson na bha ann de charbadan agus chaidh tairgsean a shireadh airson drochaid ùir ann an 1939 ged nach do thòisich an obair airson 20 bliadhna eile
Chithear Cathair-eaglais Naomh Anndra air an làimh chlì
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Togail do thurasachd
Thathas an dòchas gun tig buannachd do thurasachd goilf anns na h-Eileanan an Iar à turas sgrìobhadair Ameireaganaich an ath-sheachdain.
Cluichidh Tom Coyne raointean-goilf Bharraigh, Àsgarnais agus na Hearadh airson leabhar a tha e a' sgrìobhadh mu ghoilf ann an Alba.
Thuirt Manaidsear Eileanan VisitScotland, Ailean MacCoinnich: "Tha sinne air cuideachadh a thoirt dha airson cosgaisean a choinneachadh airson a bhith a' tighinn a dh'Alba agus airson treòireachadh a thoirt dha, agus tha sinn a' meas gu bheil seo a' dol a dhèanamh feum mhòr do thurasachd agus gu h-àraid airson nan eilean.
"Tha mi a' smaoineachadh gu bheil seo a' dol a dhèanamh fàbhar mhòr dhuinn airson an toirt gu follais na raointean-goilf a th' againn anns na Hearadh, ann am Barraigh agus ann an Uibhist, is gu h-àraid Àsgarnais a bh' air a stèidheachadh leis an t-Seann Tom Morris, a tha iomraiteach air feadh an t-saoghail airson na raointean-goilf a suidhich e."
'S e 'A Course Called the Kingdom: in Search of Scotland, a Secret and a Jug' an t-ainm a bhios air an leabhar aig Tom Coyne.
Tha e na ùghdar agus na fhear-naidheachd agus tha e air mòran leabhraichean a reic thairis air na bliadhnaichean.
Cluichidh e air còrr air ceud de raointean-goilf na h-Alba ann an dìreach 57 latha.
Bha Mgr Coyne ag ràdh gu bheil e a' coimhead air adhart ris an turas aige dha na h-eileanan, is e ag ràdh gu bheil deagh ainm aig an sgìre airson raointean-goilf agus na seallaidhean brèagha a tha timcheall orra.


text:
Sgoil Ghàidhlig eile do Ghlaschu
Thèid bun-sgoil ùr Ghàidhlig a stèidheachadh ann an Glaschu.
Dh'innis Riaghaltas na h-Alba gun cuir iadsan £800,000 ris an leasachadh aig sgoil Ghleann Dail ann am Pollokshields ann an taobh a deas a' bhaile.
Bidh sgoil Bheurla cuideachd air an làraich.
Dh'fhosgail a' chiad sgoil Ghàidhlig ann an Glaschu ann an 1999.
Iarrtas
Tha i air a bhith stèidhichte aig Woodside sa bhaile - le sgoil-àraich, bun-sgoil is àrd-sgoil air an làraich - bho 2006 is tha iarrtas son foghlam tro mheadhan na Gàidhlig sa bhaile a' sìor fhàs.
"Tha sinn air leth toilichte gu bheil airgead a' tighinn bhon riaghaltas son na pròiseict seo", thuirt Ceannard an Fhoghlaim aig Comhairle Bhaile Ghlaschu, Steaphan Curran.
"Còmhla ri airgead bhon chomhairle fhèin, bidh seo a' ciallachadh gun urrainn dhuinn goireas a chruthachadh son 200 sgoilear.
"Bidh cothrom a bharrachd ann son tidsearan Gàidhlig ann an Glaschu agus bheir seo cuideachd uallach far na sgoile aig Woodside", thuirt e.
Dragh
Tha e coltach ge-tà gu bheil dragh air cuid de phàrantan gum bi a' bhun-sgoil ùr air an aon làraich ri sgoil Bheurla.
"Tha mi a' smaointinn gun robh pàrantan a' faireachdainn nach robh cothrom aca a bhith a' faighinn a-steach dhan deasbad trath gu leòr agus gu bheil co-dhùnadh no dha air an dèanamh mar-thà", thuirt Bruce Whyte bho Chomann nam Pàrant ann an Glaschu.
"S e sgoil Ghàidhlig a bhios ann agus 's e tidsear Gàidhlig a bhios san cheannard ach tha deasbad ann mu dheidhinn dè an ìre de Ghàidhlig a bhios anns an sgoil, dè an ìre de Ghàidhlig a bhios san talla-bhidhe no san raon-cluiche agus tha sinn a' bruidhinn ris a' chomhairle mu dheidhinn sin agus tha sinn air na draghan sin a thogail", thuirt e.
Chan eil Comhairle Bhaile Ghlaschu air beachd a nochdadh air na draghan sin aig an ìre seo.
Thathas an dùil gun tòisich obair air an sgoil ùr san t-Sultuin am bliadhna agus gum fosgail i ann an 2015.


text:
Tuesday, 3 December 2013
Ri Cheile - Beal Feirste 2013
Aig deireadh na Sultaine, ghabh Lola Stahl agus Laura Nic a’ Phearsain pairt anns a’ cho-fharpais oraid Ri Chèile ann am Beal Feirste ann an Èirinn a Tuath. Fhuair an sgoil cuireadh oir chum sinn an co-fharpais a-bhos ann an Dun Eideann ann an 2012.
‘S e turas air leth a bha seo, far an robh co-fharpaisichean o Èirinn agus Alba a’ toirt seachad oraidean ann an Gaidhlig agus Gaeilge. ‘S e na cuspairean a bha aca “Dileab Puinnseanta Bhreatainn dhan t-Saoghal” aig Lola agus “Harry Dòigheil – A bheil sinn feumach air One Direction na Gaidhlig?” Ged nach do bhuannaich iad, fhuair iad moladh mòr o na britheamhan.
Chaidh an co-fharpais a chumail ann an Sgoil Naomh Dominic air Bothar na bhFal (Falls Road). ‘S e sgoil eireachdail a bha seo agus fhuair iad fàilte chrìdheil. Aig aon am, bha an t-àite gu math cunnartach ach on a thainig sìth gu Eirinn a Tuath, tha Gaeltacht ann agus bha an t-aite gu math beòthail le sgoilearan agus oileanaich mun chuairt. Bha Gaeilige air feadh an aite. Chu Thadhail na sgoilearan air an Cultarlann, aonad cultarach Gaeilge ann an cridhe a’ bhaile mhòir far an cuala iad mu eachdraidh na Gaeilge ann an Eirinn a Tuath. Bha seo glè inntinneach. Bha iad ann air an oidhche cuideachd airson ceilidh far an do sheinn Mgr Stiùbhart!
Air an latha mu dheireadh, thadhail na sgoilearan air an taisbeanadh air leth, Titanic Belfast. Chaidh an long ainmeil seo a thogail ann am Beal Feirste agus ‘s e togalach eireachdail a tha ann a bhios a’ sealltainn dè cho mòr sa bha an long ainmeil mus deach e fodha sa Chuan Siar ann an 1912. Bha Mgr Stiùbhart a’ seinn a-rithist, an trup seo Celine Dion!
Rinneadh mòran charaidean ùra air an turas agus dh’ionnsaicheadh tòrr mu dheidhinn cultar nan Gaidheal ann an duthaich eile.
Mìle Taing do Gael Linn, Foras na Gaeilge agus Comunn na Gàidhlig airson a h-uile càil a chur air dòigh.


text:
Würzburg
‘S e baile mòr eadar Nürnberg agus Frankfurt ann an cridhe na Gearmailte a th’ ann am Würzburg (IPA: vʏɐ̯tsbʊɐ̯k). Tha e suidhichte aig 177m os cionn ìre na mara, ri taobh na h-aibhne Main ann an stàit na Baidheirn. Tha am baile 152km air falbh bho Erfurt, 96km bho Frankfurt, 220km bho München agus 389km bho Bherlin.[1] Tha 124,698 duine a' fuireach ann.[2]
Eachdraidh[deasaich | deasaich an tùs]
Chaidh Würzburg a chlàradh ann ann 704 mar Castellum Virteburch, ged a thathar dhen bheachd gur ann às an t-sean Ceiltis Briga (Gàidhlig: Dùn) a tha an t-ainm.[3] Stèidhich an naomh Bonifatius à Sasainn sgìre-easbaig an seo ann an 742. Thogadh an cathair-eaglais ann an stoidhle ròmaineasg eadar 1040 agus 1225 ann an àite far a thogadh a' chiad eaglais ann an 788.[4] Chaidh oilthigh a chur air dòigh ann an 1402 le Pàp Bonifatius IX agus Easbaig Johann von Egloffstein. Dhùnadh ann an 1415 e ach chaidh ath-stèidheachadh ann an 1582.[5] B' e prìomh-bhaile na Àrd-Dhiùcachd Würzburg a bh' ann bho 1806 gu ruige 1814,[6] nuair a chaidh a thoirt a-steach gu Rìoghachd Bayern. Chaidh a' chiad thaigh-gnìomhachais innealan clò-bhualaidh san t-saoghal a stèidheachadh an seo ann an 1817, air an robh Schnellpressenfabrik Koenig & Bauer.[7] Bha mu 2,000 Iùdhaich nan tàmh sa bhaile nuair a thoisich an Darna Cogadh. A rèir figearan nan Nàsach fhèin, chaidh 2,063 an toirt air falbh gu campaichean ioma-losgadh eadar An t-Samhain 1941 agus an t-Ògmhios 1943.[8] Chaidh a' chiad bhuidhean gu Riga ach an uair sin chaidh an toirt gu àiteachan eile mar Izbica, Krasnystaw, Theresienstadt agus Auschwitz. Cha robh ach 29 Iùdhaich beò anns a' bhaile aig deireadh a' chogaidh.
Bailtean Co-cheangailte[deasaich | deasaich an tùs]
Iomraidhean[deasaich | deasaich an tùs]
- ↑ Luft Linie
- ↑ Destatis
- ↑ Rudis Kunstgeschichten
- ↑ Dom Würzburg
- ↑ Uni Würzburg
- ↑ Köbler, Gerhard(1988). Historisches Lexikon der deutschen Länder. Munich:Verlag C. H. Beck, 639. ISBN 3406332900
- ↑ Koenig & Bauer GmbH
- ↑ Yad Vashem